Thor Hansen

Thor Hansen (født 23. juni 1947 i Oslo, død 5. desember 2018) var en norsk profesjonell pokerspiller. Han tok to VM-titler og én EM-tittel. Den første VM-tittelen kom da han vant en seven-card stud-turnering i World Series of Poker (WSOP) 1988 og den andre kom da han vant en Ace To Five Lowball-turnering i WSOP i 2002.

Per 1. september 2010 hadde Thor Hansen spilt seg til pengepremie i WSOP 46 ganger.WSOP.com  Bare 17 spillere (2018) har klart dette flere ganger enn Hansen. Phil Hellmuth topper med 79.

Han var gift med Marcella Hansen (tidligere Braswell) og bosatt i El Segundo i California. Hansen eide også et hus i Las Vegas i Nevada.

Hansen er kjent for å ha spilt for Larry Flynts penger i sistnevntes private pokerlag, mot at de delte på overskuddene.Dagbladet.no Flynt rekrutterte Hansen etter at han spilte mot ham i Las Vegas på midten av 1990-tallet.

I 2005 ble Thor Hansen den første som fikk utmerkelsen «Årets pokerspiller i Norge».Nettavisen.no Han beskrives som norsk pokers «gudfar». Hansen «opptrådte» også i Lars Lauviks blad Eon.

En autorisert biografi om Thor Hansen med tittel Usensurert ble utgitt 4. november 2010. Boken er skrevet av journalist Roy Kvatningen, og utgitt av forlaget Vindaci.

 WSOP-armbånd 
ÅrTurneringPremie1988 USD 5 000 Seven-card studUSD 158 000 2002 USD 1 500 Ace To Five LowballUSD 62 600 

Per 1. september 2010 hadde han vunnet over 2 700 000 dollar i direkteturneringer.Hendon Mob tournament results

 Referanser 

 Eksterne lenker 




Kategori:Norske pokerspillere
Kategori:Vinnere av World Series of Poker armbånd
Kategori:Personer fra Oslo